

**ประกาศองค์การบริหารส่วนตำบลห้วยยาง**

**เรื่อง การสร้างขวัญ กำลังใจและการลงโทษแก่พนักงานขององค์การบริหารส่วนตำบลห้วยยาง**

**ประจำปีงบประมาณ พ.ศ. 2565**

\*\*\*\*\*\*\*\*\*\*\*\*\*\*\*\*

อาศัยอำนาจตามความในมาตรา 17 (6) ประกอบมาตรา 26 แห่งพระราชบัญญัติระเบียบ บริหารงานบุคคลส่วนท้องถิ่น พ.ศ.2542 และมติคณะกรรมการกลางพนักงานส่วนตำบล ในการประชุมครั้งที่ 4/2544 เมื่อวันที่ 28 มิถุนายน 2544 ประกาศมาตรฐานทั่วไปเกี่ยวกับวินัยและการรักษาวินัย และการ ดำเนินการทางวินัย

ตามที่องค์การบริหารส่วนตำบลห้วยยาง ได้ดำเนินการประเมินความพึงพอใจและแรงจูงใจของพนักงานส่วนตำบลในสังกัดโดยได้ประเมินพนักงานส่วนตำบล ครู ลูกจ้างประจำ และพนักงานจ้าง ด้านการบริหารงานของผู้บริหาร การบริหารจัดการด้านทรัพยากรบุคคล การจัดสภาพแวดล้อมในการทำงานและแรงจูงใจในการทำงานซึ่งแบบประเมินได้สอบถามความคิดเห็นในด้านต่าง ๆ ในการทำงาน ประกอบด้วย ความคิดเห็นเกี่ยวกับงานในความรับผิดชอบ สภาพแวดล้อมในการทำงาน ภาวะผู้และวัฒนธรรมองค์กร ค่าตอบแทนและสวัสดิการ โอกาสและความก้าวหน้าทางอาชีพในการทำงานโดยรวม จากการประเมินดังกล่าว

**มาตรการเสริมสร้างขวัญและกำลังใจ**

1. มอบรางวัลให้พนักงานส่วนตำบล ลูกจ้าง และพนักงานจ้าง สำหรับพนักงานที่ปฏิบัติตน

เป็นแบบอย่างที่ดีของเพื่อนร่วมงาน โดยอาจจะมอบเป็นรางวัลหรือเกียรติบัตรเชิดชูเกียรติ มอบปีละ 1 ครั้ง

สำหรับคนที่ผ่านการคัดเลือกระดับ สำนัก/กอง แล้วมาเป็นองค์กร โดยหลักเกณฑ์ทั่วไป ดังนี้

1.1) มีความสม่ำเสมอในการปฏิบัติราชการ

1.2) มนุษย์สัมพันธ์ที่ดีต่อประชาชน ผู้บังคับบัญชา และเพื่อนร่วมงาน

1.3) การรักษาวินัย ไม่มีข้อร้องเรียนเรื่องทุจริต ประพฤติมิชอบหรือผิดศีลธรรม

1.4) การอุทิศตนเสียสละเพื่องานและส่วนรวม

**มาตรการดำเนินการทางวินัย**

1. มอบอำนาจให้ผู้บังคับบัญชาชั้นต้น พิจารณาโทษแก่บุคลากรในสังกัดที่กระทำผิดวินัยไม่ร้ายแรงได้ในขั้นว่ากล่าวตักเตือนแล้วเสนอให้ปลัดองค์การบริหารส่วนตำบล และนายกองค์การบริหารส่วนตำบล ทราบ

2. มีมาตรการรักษาวินัยโดยลดหย่อนโทษให้แต่ละระดับสายการบังคับบัญชา ปีละ 3 ครั้ง ยกเว้นการกระทำผิดในมาตรการที่ประกาศเป็นกฎหลัก คือ

2.1) การดื่มสุรา การเล่นการพนันในสถานที่ราชการ

2.2) การทุจริตหรือมีพฤติกรรมเรียกผลประโยชน์จากประชาชนที่นอกเหนือจากที่กฎหมาย

หรือระเบียบกำหนด

2.3) การขาดเวรยามรักษาสถานที่จนเป็นเหตุให้เกิดความเสียหายกับประชาชนหรือองค์การ

บริหารส่วนตำบลห้วยยาง

2.4) การทะเลาะวิวาทกันเอง

จึงประกาศให้ทราบโดยทั่วกัน

ประกาศ ณ วันที่ 24 เดือน มกราคม พ.ศ. ๒๕65



(นายประสาสน์ เกษนอก)

นายกองค์การบริหารส่วนตำบลห้วยยาง